CELEX: C2006/131/29
Language: et
Date: 2006-06-03 00:00:00
Title: Kohtuasi C-332/04: Euroopa Kohtu (kolmas koda)  16. märtsi 2006.  aasta otsus — Euroopa Ühenduste Komisjon  versus  Hispaania Kuningriik (Liikmesriigi kohustuste rikkumine — Direktiiv 85/337/EMÜ, muudetuna direktiiviga 97/11/EÜ — Projektide keskkonnamõju hindamine — Otseselt või kaudselt mõjutatud tegurite vastasmõju — Keskkonnamõju hindamise aruande avaldamise kohustus — Hindamine, mis piirdub väljaspool linnapiirkondi asuvaid alasid puudutavate linnaarendusprojektidega — Paternasse rajatava vabaajakeskuse ehitamise projekt)

3.6.2006   
            
            
               ET
            
            
               Euroopa Liidu Teataja
            
            
               C 131/17
            
         Euroopa Kohtu (kolmas koda) 16. märtsi 2006. aasta otsus — Euroopa Ühenduste Komisjon 
         versus
       Hispaania Kuningriik
   (Kohtuasi C-332/04) (1)
   
   (Liikmesriigi kohustuste rikkumine - Direktiiv 85/337/EMÜ, muudetuna direktiiviga 97/11/EÜ - Projektide keskkonnamõju hindamine - Otseselt või kaudselt mõjutatud tegurite vastasmõju - Keskkonnamõju hindamise aruande avaldamise kohustus - Hindamine, mis piirdub väljaspool linnapiirkondi asuvaid alasid puudutavate linnaarendusprojektidega - Paternasse rajatava vabaajakeskuse ehitamise projekt)
   (2006/C 131/29)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: G. Valero Jordana ja F. Simonetti)
   
      Kostja: Hispaania Kuningriik (esindajad: M. Munoz Pérez)
   Kohtuasja ese
   Liikmesriigi kohustuste rikkumine — Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40), muudetud nõukogu 3. märtsi 1997. aasta direktiiviga 97/11/EÜ (EÜT L 73, lk 5) artikli 3, artikli 9 lõike 1 ja II lisa punkti 10 alapunkti b mittetäielik/nõuetele mittevastav ülevõtmine — Direktiivi 97/11/EÜ artikliga 3 ette nähtud üleminekurežiimi kohaldamata jätmine — Paternasse (Valencia) rajatava vabaajakeskuse ehitamise projekti hindamata jätmine
   Resolutiivosa
   
               1.
            
            
               Kuna Hispaania Kuningriik on nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (muudetuna nõukogu 3. märtsi 1997. aasta direktiiviga 97/11/EÜ) artikli 3 võtnud üle mittetäielikult, ei ole üle võtnud direktiivi 85/337/EMÜ (muudetuna direktiiviga 97/11) artikli 9 lõiget 1, ei ole pidanud kinni direktiivi 97/11 artiklis 3 ette nähtud üleminekurežiimist, ei ole nõuetekohaselt üle võtnud direktiivi 85/337 (muudetuna direktiiviga 97/11) II lisa punkti 10 alapunkti b koostoimes artikli 2 lõikega 1 ja artikli 4 lõikega 2 ning ei ole hinnanud Paternasse rajatava vabaajakeskuse ehitamise projekti keskkonnamõju, ning järelikult ei ole kohaldanud direktiivi 85/337 (muudetuna direktiiviga 97/11) artikli 2 lõike 1, artikli 3, artikli 4 lõike 2, artikli 8 ja artikli 9 sätteid, siis on Hispaania Kuningriik rikkunud neist direktiividest tulenevaid kohustusi.
            
         
               2.
            
            
               Mõista kohtukulud välja Hispaania Kuningriigilt.
            
         
      (1)  ELT C 262, 23.10.2004.